Mezlernejo pri Arto kaj Dezajno kaj la Supera Faklernejo de Brno

ISO Mezlernejo pri Arto kaj Dezajno kaj la Supera Faklernejo de Brno (ĉeĥe: Střední škola umění a designu a Vyšší odborná škola Brno) estis establita la 1-an de decembro 2012 kiel artedukada institucio per kunfando de du mezlernejoj kun sendependaj longdaŭraj tradicioj kaj du superaj faklernejoj en Brno; ĝi havas sian nunan nomon ekde la 1-a de julio 2015. Ĝia historio komenciĝis en la jaro 1852 por tekstiliaj laboristoj, ekde 1924 ankaŭ por artmetioj. En 2012 la Sudmoravia Regiono decidis kunfandi lernejojn pri dezajno en la strato Husova kaj pri restaŭrado en la urboparto Obřany kun tekstilia lernejo en la strato Francouzská, kie la lernejo havas nunan sidejon. Nun estas instruataj fakoj pentroarto, ilustrado, fotografio, vestodezajno, ekotekstilo, movebla dezajno, ludokreado, grafika dezajno, produktada dezajno, dezajno de interno, restaŭrado de mebloj kaj pentraĵoj. Eksteraj ligoj Oficiala retejo de la lernejo